Új múzeumot kap a világ egyik leglátogatottabb szobra
Májusban nyílik meg a New York-i Szabadság-szobor új múzeuma.
Kiállítják a szobor eredeti fáklyáját, amelyet az egyik felújítás során másolattal helyettesítettek - közölték az üzemeltetõk. Emellett filmeket mutatnak be és azokat a kiállítási darabokat, amelyek jelenleg a szobor talapzatában lévõ múzeumban találhatók. A múzeum tetejérõl a látogatók New York kikötõjének látványában és a manhattani városképben gyönyörködhetnek.

Az új múzeumra azért volt szükség, mert a talapzatban lévõ jelenlegi kiállítás túl kicsi. A kikötõben lévõ Liberty Islandet évente 4,5 millióan látogatják, naponta 8-28 ezren. Csak 20 százalékuk jut be a szoborba és csak 7 százalékuk a koronába. Az erre szóló ingyenes jegyek többnyire már hónapokkal korábban elfogynak. Az új múzeumba a látogatóknak nem kell jegyet váltaniuk, de a kis szigetre való kiutazás továbbra is jegyköteles.

Az új múzeum építése az üzemeltetõ információi szerint összesen 100 millió dollárba (28 milliárd forintba) kerül, amit teljes mértékben adományokból finanszíroznak.

A 46 méter magas szobor belseje vasállvány, külsõ borítása vörösréz. Franciaország ajándéka volt, 1886-ban szentelték fel. Gustave Eiffel francia mérnök aláírását viseli, aki néhány évvel ez után építette a róla elnevezett Eiffel-tornyot.
Szabadság-szobor New York utazás